wickkiey/tamil-wikipedia-markdown huggingface dataset:
# எம். காந்தராஜ் அர்சு



**சர் எம். காந்தராஜ் அர்சு (M. Kantaraj Urs)** (1870 செப்டம்பர் 20 - 1923 அக்டோபர் 3) இவர் ஓர் இந்திய நிர்வாகி ஆவார். இவர் 1918இல் மைசூர் இராச்சியத்தின் திவானாகப் பணியாற்றினார்.  

## ஆரம்பகால வாழ்க்கை மற்றும் கல்வி
காந்தராஜ் அர்சு 1870 செப்டம்பர் 20 அன்று பிறந்தார். இவர், 16 மற்றும் 17 ஆம் நூற்றாண்டுகளில் மைசூர் அரச குடும்பத்திற்கு பாரம்பரிய இராணுவத் தளபதியாக பணியாற்றிய புகழ்பெற்ற கலாலே குடும்பத்தின் (மைசூருக்கு அருகில்) ஒரு வாரிசு ஆவார். இவர் கர்நாடகாவின் மத்தூரில் குடியேறிய குடும்பத்தின் ஒரு கிளையைச் சேர்ந்தவர். இவரது அக்கா கெம்பா நஞ்சம்மணி மைசூர் மகாராஜா பத்தாம் சாமராஜா உடையாரை மணந்தார். மேலும் மகாராணி கெம்பா நஞ்சம்மணி வாணி விலாச சன்னிதானம் என்று அறியப்பட்டார். இவர் 1892-93ல் சென்னை கிருத்துவக் கல்லூரியில் பட்டம் பெற்று தனது சமூகத்தின் (உர்ஸ்) முதல் உறுப்பினரானார்.  

## தொழில்
1894 ஆம் ஆண்டில் மைசூர் மாநில சேவைக்கு காந்தராஜ் அர்சு உதவி ஆணையராக (அட்டவணை II) நியமிக்கப்பட்டார். ஆனல் 1894 திசம்பரில் இவரது மைத்துனரான மகாராஜாவின் அகால மரணத்திற்குப் பிறகு, இவரது சகோதரி மகாராணி 1895 இல் இவரை மைசூரின் ஆட்சியாளர் ஆக்கினார். காந்தராஜ் அர்சு 1895-99 வரை மகாராணியின் சிறப்பு உதவி தனிச்செயலாளராகப் பணியிலிருந்தார்.  

## தனிப்பட்ட வாழ்க்கை
காந்தராஜ் அர்சு தனது சகோதரிமகாராணி கெம்பா நஞ்சம்மணி வாணி விலாச சன்னிதானத்தின் மகள் குமாரி ஜெய லட்சம்மன்னியின் (1881-1924) மூத்த மகளை மணந்தார். இத்தம்பதியருக்கு இராஜகுமாரி லீலாவதி என்ற ஒரு மகள் இருந்தார். மைசூரில் உள்ள மைசூர் பல்கலைக்கழகத்தின் முதுகலை பட்டப்படிப்பு மையமான மானசா கங்கோத்ரி என்று இப்போது நன்கு அறியப்பட்ட ஜெயலட்சுமி விலாச மாளிகை இவர்களின் குடியிருப்பு மாளிகையாக இருந்தது.  

காந்தராஜ் அர்சு 1923 அக்டோபரில் இறந்தார்.
# இந்திய காட்டு கழுதை சரணாலயம்



வரைபடத்தில் லிட்டில் ரான் ஆஃப் கட்ச் மற்றும் கிரேட்டர் ரான் ஆஃப் கட்ச் ஆகியவற்றை காணலாம். ]]  
**இந்தியக் காட்டு கழுதை சரணாலயம் (Indian Wild Ass Sanctuary)** என்று அழைக்கப்படும் இது இந்தியாவின் குசராத்து மாநிலத்தில் உள்ள கட்ச் பாலைவனப் பகுதியில் அமைந்துள்ளது. இது 4954 ச.கி.மீ. பரப்பளவில் பரவியுள்ளது.  

இந்த வனவிலங்கு சரணாலயம் 1972இல் நிறுவப்பட்டது. மேலும், அதே ஆண்டில் வனவிலங்கு பாதுகாப்பு சட்டத்தின் கீழ் கொண்டு வரப்பட்டது. இந்த சரணாலயம் பூமியில் அருகிவரும் காட்டு கழுதையின் இருப்பிடமாக உள்ளது. இதன் துணை இனங்களில் ஒன்றான இந்தியக் காட்டுக் கழுதை (குர்) ஆசிய காட்டுக்கழுதை இனத்தைச் சேர்ந்தது எனக் கருதப்படுகிறது.  

## நிலவியல்
குசராத்தில் அமைந்துள்ள, கட்ச் பாலைவனம் என்பது, கடற்கரை அருகிலுள்ள ஒரு பாலைவனம் ஆகும். பருவமழையின் போது, இப்பகுதி முழுவதும், ஒரு மாத காலத்திற்கு வெள்ளத்தில் மூழ்கிவிடுகிறது. மேலும், இப்பகுதி 74 உயரமான பீடபூமிகள் அல்லது தீவுகளால் சூழப்பட்டுள்ளது. இது உள்நாட்டில் 'பெட்' என்று அழைக்கப்படுகிறது. இந்த *பெட்* பகுதி முழுவதும் புற்களால் மூடப்பட்டிருக்கும். இதன் மூலமாக, சுமார் 2100 விலங்குகளுக்கு உணவளிக்கும் இடமாக இப்பகுதி அமைந்துள்ளது.  

## இங்கு காணப்படும் விலங்கினங்கள்
இந்தச் சரணாலயம் பல வகையான விலங்குகள் மற்றும் பறவைகளின் வாழ்விடமாக உள்ளது. யுனெஸ்கோ உலக பாரம்பரிய மையத்தில் சமர்ப்பிக்கப்பட்ட தரவுகளின்படி இச் சரணாலயம் அமைந்துள்ளது. இங்கு,  

- சுமார் 93 வகையான முதுகெலும்பிலிகள் - 25 வகையான ஜூப்ளாங்க்டன்கள், 1 வகை வளையப் புழு, 4 ஓடுடைய கணுக்காலிகள், 24 பூச்சிகள், 12 மெல்லுடலிகள் மற்றும் 27 சிலந்திகள் .
- 4 வகையான நீர்நில வாழ்வன உயிரிகள் இங்கு உள்ளது.
- 29 வகையான ஊர்வன - 2 வகை ஆமைகள், 14 வகையான பல்லிகள், 12 பாம்புகள் மற்றும் 1 முதலை
- ஒரு வகை இறால்
- 70,000-75,000 பறவை கூடுகள்
- 33 இனங்கள் / கிளையினங்களுடன் கூடிய 9 வகையான பாலூட்டிகள் - உலகின் அரிதாக காணப்படும் காட்டு கழுதையின் குர் துணை இனங்களின் கடைசி இனம் உட்பட இச் சரணாலயத்தில் காணப்படுகிறது.

## அச்சுறுத்தல்கள்
சரணாலயம் எதிர்கொள்ளும் முக்கிய அச்சுறுத்தல் இப்பகுதியில் சட்டவிரோத உப்பு எடுக்கும் செயல்பாடு ஆகும். இந்தியாவின் உப்பு விநியோகத்தில் 25% இப்பகுதி செயல்படுவதால் வருகிறது.  

## உயிர்க்கோள இருப்பு - உலக பாரம்பரிய தளம்
யுனெஸ்கோவின் நாயகன் மற்றும் உயிர்க்கோளம் திட்டத்தின் கட்டமைப்பிற்குள் சர்வதேச அளவில் அங்கீகரிக்கப்பட்ட நிலப்பரப்பு மற்றும் கடலோர சுற்றுச்சூழல் அமைப்புகளின் பகுதிகள் ஆகியவை ஒரு உயிர்க்கோள இருப்பு என்று வனத்துறையால் பரிந்துரைக்கப்பட்டுள்ளன. இது உயிரியல் பன்முகத்தன்மையைப் பாதுகாத்தல், ஆராய்ச்சி, கண்காணித்தல் மற்றும் நிலையான வளர்ச்சி மாதிரிகளை வழங்குவதில் கவனம் செலுத்தும், இந்த திட்டம் யுனெஸ்கோவிற்கு அனுப்பப்பட்டு பட்டியலிடப்பட்டுள்ளது.  

## வனவிலங்கு சரணாலயங்கள் மற்றும் கட்சின் இருப்புகள்
புஜ் நகரத்திலிருந்து கட்ச் மாவட்டத்தின் பல்வேறு சூழழியல் ரீதியாக வளமான மற்றும் வனவிலங்கு பாதுகாப்பு பகுதிகளை பார்வையிடலாம். அவை, இந்திய காட்டு கழுதை சரணாலயம், கட்ச் பாலைவன வனவிலங்கு சரணாலயம், நாராயண் சரோவர் சரணாலயம், கட்ச் புஸ்டார்ட் சரணாலயம், பன்னி புல்வெளி காடுகள் மற்றும் சாரி-தண்ட் ஈரநில பாதுகாப்பு இருப்பு போன்றவை ஆகும்.  

## படத்தொகுப்பு
# கெம்பா நஞ்சம்மணி வாணி விலாச சன்னிதானம்



மகாராணி **கெம்பா நஞ்சம்மணி வாணி விலாச சன்னிதானம் (Kempa Nanjammani Vani Vilasa Sannidhana)** (1866-1934) மைசூரின் ராணியும், ஆட்சியாளருமானவர். இவர் மகாராஜா பத்தாம் சாமராச உடையாரின் மனைவியும் மற்றும் மகாராஜா நான்காம் கிருட்டிணராச உடையாரின் தாயாராவார். மைசூர் வரலாற்றில் இவர் குறிப்பிடத்தக்க இடத்தைப் பிடித்துள்ளார். குடிமக்களுக்கு இவர் செய்த பங்களிப்புகள், மகாராணியாக ஆட்சி புரிந்தது மற்றும் இளம் இளவரசர் நான்காம் கிருட்டிணராச உடையாரின் தாயாக இருந்தது போன்றவை. இந்தியாவின் மிகச் சிறந்த ஆட்சியாளர்களில் ஒருவரான இவரது பாத்திரங்கள் பாராட்டத்தக்கவை. மைசூர் ராணிகளின் வரலாற்றில் மூன்று அரிய ரத்தினங்களில் ஒன்றாக இவர் கருதப்படுகிறார்.  

## வாழ்க்கை
இவர் மகாராஜா பத்தாம் சாம்ராச உடையாரை 1878 மே 26 அன்று திருமணம் செய்து கொண்டார். 1881 ஆம் ஆண்டில், 50 ஆண்டுகளுக்குப் பிறகு இப்போது 18 வயதாக இருந்த இளவரசர் பத்தாம் சாமராச உடையாரிடம் ஆங்கிலேயர்கள் மைசூரை ஒப்படைத்தனர். அரசத் தம்பதியருக்கு 1884 ஆம் ஆண்டில், நான்காம் கிருட்டிணராச உடையார் பிறந்தார். விரைவாக அடுத்தடுத்து, இவர்களுக்கு மற்றொரு மகனான காந்தீரவ நரசிம்மராச உடையார் மற்றும் மூன்று மகள்களும் பிறந்தனர்.  

### ரீஜென்சி
மகாராஜா சாமராச உடையார், 1894இல் கொல்கத்தாவுக்கு சென்றபோது, தொண்டை அழற்சி நோய் ஏற்பட்டு தனது 32 வயதிலேயே திடீர் மரணத்திற்கு ஆளானார். இதனால் 13 ஆண்டுகள் மட்டுமே இவரது நம்பிக்கைக்குரிய ஆட்சி நீடித்தது. இளவரசர் கிருட்டிணராசேந்திர உடையார் இன்னும் சிறுவனாக இருந்ததால் மகாராணி கெம்ப நஞ்சம்மணி மைசூர் இராச்சியத்தின் ஆட்சிப் பொறுப்பை ஏற்றார். இவர் 1895 முதல் 1902 வரை சுமார் எட்டு ஆண்டுகள் ஆட்சியிலிருந்தார்.  

அந்த காலத்தில் திவானாக இருந்த சர் கே. சேசாத்ரி ஐயர், ஆட்சி அமைப்பின் மூத்த உறுப்பினரும், முன்னாள் தலைமை நீதிபதியும் மற்றும் பல முறை திவானாக பணியாற்றியவருமான சர் தி. ஆர். ஏ. தம்புச் செட்டி, கடைசியக இவரது சகோதரரும் இராணியின் தனிச் செயலாளராகவும் இருந்த எம். காந்தராஜ் அர்சு ஆகியோர் மைசூரை சரிவிலிருந்து மீள மகாராணிக்கு உதவினர். இவர்களின் திறமையான நிர்வாகத்தின் விளைவாக அனைத்து துறைகளிலும் முன்னேற்றம் ஏற்பட்டது. காவிரி ஆற்றிலிருந்து மின்சாரம் தயாரித்தல், இந்திய அறிவியல் நிறுவனத்தை ஊக்குவித்தல், மாரி கனவே பள்ளத்தாக்கு அணைக்கட்டின் (வாணி விலாச சாகரம்) கட்டுமானம், புதிய அரண்மனை அமைத்தல், மைசூரில் புதிய இடங்களை விரிவுபடுத்துதல், குழாய்கள் மூலம் நீர் வழங்கல் மற்றும் பெங்களூரில் விக்டோரியா மருத்துவமனைக்கு அடிக்கல் நாட்டுதல் போன்ற பணிகள் இவர்களின் பணிக்கு போதுமான சாட்சியமாக இருந்தது.  

மகாராணி கெம்ப நஞ்சம்மணி மகளிர் கல்வியில் மிகுந்த நம்பிக்கை கொண்டிருந்தார். இவரது ஆதரவின் கீழ் மகாராணி கல்லூரி அமைக்கப்பட்டது. இவர் இந்து மதத்தைத் தீவிரமாக பின்பற்றுபவராக இருந்தார். ஆனால் பிற மதங்களையும் சமமாக மதித்தார்.  

### ஓய்வு மற்றும் கடைசி நாட்கள்
தனது மகன் நான்காம் கிருட்டிணராசேந்திர உடையாருக்கு உரிய வயது வந்தவுடன் 1902 ஆகத்து 8, அன்று, மைசூரின் அரியணையின் பொறுப்பை அவரிடம் ஒப்படைத்தார்.  

சிறுது காலம் நோயால் அவதிப்பட்ட இவர் 1934 சூலை 7 அன்று பெங்களூரில் இறந்தார்.  

## நினைவு
பழைய மைசூர் பகுதியில் 'வாணி விலாசம்' என்ற முன்னொட்டுடன் பல மாளிகைகள் உள்ளன. ஒரு மொகல்லா (நீட்டிப்பு), நீர் வழங்கும் பணிகள், மகப்பேறு மருத்துவமனை, பெண்கள் உயர்நிலைப்பள்ளி, ஒரு பாலம், பெண்கள் சங்கம் மற்றும் ஒரு சாலை போன்றவைகள் இன்றுவரை, இவரது நினைவை நினைவுபடுத்துகிறது.
# ஜாகூ



**ஜாகூ கோயில்(Jakhoo)** இந்தியாவிலுள்ள சிம்லாவில் அமைந்துள்ளது. இது, ஒரு பழங்கால கோயிலாகும். இக்கோயில், இந்து மத தெய்வமான அனுமனுக்கு அர்ப்பணிக்கப்பட்டதாகும். இது, சிம்லாவில் உள்ள உயரமான சிகரமான, ஜாகூ மலையில் உயரத்தில் ரிட்ஜின் கிழக்கு பகுதியில் அமைந்துள்ளது. மேலும், கடல் மட்டத்திலிருந்து மேலே உயரத்தில் உள்ளது. ஒவ்வொரு ஆண்டும், விஜயதசமி அன்று ஒரு திருவிழா இங்கு நடத்தப்படுகிறது, 1972க்கு முன்பு, சிம்லாவிலுள்ள அன்னடேலில் இத்திருவிழா நடத்தப்பட்டது.  

இராமாயணத்தின்படி, இலட்சுமணனை உயிர்ப்பிக்க சஞ்சீவினி மூலிகையைத் தேடும் போது அனுமன் ஓய்வெடுப்பதற்காக இந்த இடத்தில் நின்றார் என கருதப்படுகிறது. 2010 நவம்பர் 4, அன்று ஜாகூ அனுமான் கோவிலில் 108 அடி உயரமுள்ள (33 மீ) ஒரு பெரிய அனுமான் சிலை திறக்கப்பட்டது. இது பிரேசிலின் ரியோ டி ஜெனிரோவில் உள்ள இயேசு கிறிஸ்துவின் சிலையை விட அதிக உயரமுடையதாகும். கிறிஸ்துவின் சிலை, அளவில் உள்ளது. ஜாகூ அனுமன் கோயிலின் கட்டுமான செலவு ரூ.1.5 கோடி ஆக மதிப்பிடப்படுகிறது. நடிகர் அபிஷேக் பச்சன் இக் கோயிலை பொது மக்களுக்காக திறந்து வைத்தார்.  

இக் கோயிலுக்கு, நடைபயணம், குதிரை, மகிழுந்து அல்லது இழுவைப்பெட்டி மூலம் அணுகும் வழி உள்ளது. ஜாகூ இழுவைப்பெட்டி என்பது சிம்லாவின் மையத்திற்கு அருகிலுள்ள ஒரு புள்ளியை இக் கோயிலுடன் இணைக்கும் வான்வழி தடமாகும். இதை ஜாக்சன் சர்வதேச நிறுவனம் உருவாக்கியது. மேலும், 2017 இல், மக்கள் பயன்பாட்டிற்காகத் திறக்கப்பட்டது.  

## படத்தொகுப்பு
# மீகோட்டுரு



கணிதத்தில் **மீகோட்டுரு** *hypergraph* என்பது கோட்டுருவின் பொதுமைப்படுத்தலாகும். ஒரு கோட்டுருவின் விளிம்பானது இரண்டு முனைகளை மட்டுமே இணைக்கும். மாறாக மீகோட்டுருவியலில் ஒரு விளிம்பானது அக்கோட்டுருவின் எத்தனை முனைகளை வேண்டுமானாலும் இணைக்கலாம்.  

மீகோட்டுரு <math>H</math> என்பது <math>H = (X,E)</math> என்ற சோடியைக் குறிக்கும். இதில்  
:* <math>X</math> - முனைகளின் கணம்.  
:* <math>E</math> - <math>X</math> இன் வெற்றுக்கணமற்ற உட்கணங்களின் கணம். இந்த உட்கணங்கள் *மீவிளிம்புகள்* (hyperedges) அல்லது *விளிம்புகள்* என அழைக்கப்படும்.  
<math>E</math> என்பது <math>\mathcal{P}(X) \setminus\{\emptyset\}</math> இன் உட்கணமாக அமைகிறது. <math>\mathcal{P}(X)</math> - <math>X</math> இன் அடுக்கு கணம்.  

<math>|X|</math> - முனைகளின் கணத்தின் அளவு "மீகோட்டுருவின் வரிசை" எனவும் <math>|E|</math> மீவிளிம்பு கணத்தின் அளவு "மீகோட்டுருவின் அளவு" எனவும் அழைக்கப்படும்.  

## பண்புகள்
மீகோட்டுருக்கள் பின்வருமாறு அமையலாம்.  
- வெற்று கோட்டுரு - விளிம்புகள் இல்லாத கோட்டுரு
- பல்கோட்டுரு - கண்ணிகள் கொண்ட அல்லது பல்விளிம்புகள் கொண்டதாக இருக்கலாம் (ஒரே முனைகளைக் கொண்ட விளிம்புகள்).
- எளிய கோட்டுரு - கண்ணிகளோ அல்லது பல்விளிம்புகளோ அற்றது.
- <math>k </math>-சீரானது - ஒவ்வொரு மீவிளிம்பும் <math>k</math> முனைகளை இணைக்கும்.
- <math>d </math>-ஒழுங்கு - ஒவ்வொரு முனையும் <math>d </math> படிகொண்டதாக இருக்கும்.
- சுழற்சியற்ற கோட்டுரு.
- இருகூறு கோட்டுரு - கோட்டுருவை *U* , *V* என்ற இரு தொகுப்பாகப் பிரிக்கலாம்: குறைந்தபட்சம் 2 அளவுகொண்ட மீவிளிம்புகள் ஒவ்வொன்றும், ஒவ்வொரு தொகுதியிலிருந்தும் குறைந்தது ஒரு முனையைக் கொண்டிருக்கும்.

## படுகை அணி
- <math>V = \{v_1, v_2, ~\ldots, ~ v_n\}</math>
- <math>E = \{e_1, e_2, ~ \ldots ~ e_m\}</math>.

ஒவ்வொரு மீகோட்டுருவுக்கும் Every hypergraph has an <math>n \times m</math> படுகை அணி <math>A = (a_{ij})</math> உண்டு. இதில்:  
:<math>a_{ij} = \\{ \begin{matrix} 1 & \mathrm{if} ~ v_i \in e_j \\ 0 & \mathrm{otherwise}. \end{matrix} \.</math>  

படுகை அணியின் இடமாற்று அணி <math>A^t</math>, <math>H^* = (V^*,\ E^*)</math> என்ற மீகோட்டுருவை வரையறுக்கிறது.  
:* <math>H^* = (V^*,\ E^*)</math> ஆனது <math>H</math> இன் "இரட்டை" எனப்படும்.  
:* <math>V^*</math> இன் உறுப்புகளின் எண்ணிக்கை *m*  
:* <math>E^*</math> இன் உறுப்புகளின் எண்ணிக்கை *n*; மேலும் அவ்வுறுப்புகள்  
:* <math>V^*</math> இன் உட்கணங்களாக இருக்கும். <math>a_{ij} = 1</math> என இருந்தால், இருந்தால் மட்டுமே, <math>v^*_j \in V^*</math> மற்றும் <math>e^*_i \in E^*</math> எனில், <math> v^*_j \in e^*_i</math> ஆக இருக்கும்.
# சக்தெங் காட்டுயிர் காப்பகம்



பறவை]]  

**சக்தெங் காட்டுயிர் காப்பகம்** (**Sakteng Wildlife Sanctuary**) இமயமலை நாடான பூட்டானின் திராசிகாங் மாவட்டம் மற்றும் சம்துருப் ஜோங்கர் மாவட்டங்களில் பரவியுள்ளது. இது யுனெஸ்கோவால் தற்காலிமகாக பட்டியலிட்ட பூட்டானின் பாதுகாக்கப்பட்ட காட்டுயிர் காப்பகமாகும். 2003-இல் நிறுவப்பட்ட இக்காட்டுயிர் காப்பகம் 750 சதுர கிலோ மீட்டர் பரப்பளவு கொண்டது.  

இக்காட்டுயிர் காப்பகம், பூட்டானின் கிழக்குப் பகுதியில் அமைந்துள்ளது. இப்பகுதியில் உடல் முழுவதும் முடிகள் கொண்ட எட்டிக் குரங்குகள்,மேக்பை போன்ற பறவைகளின் காப்பிடமாக உள்ளது.  

## சீனா உரிமை கொண்டாடுதல்
உலக சுற்றுச்சூழல் ஆதரவுக் குழுவின் 58-ஆவது கூட்டத்தில், பூட்டானில் இருக்கும் சக்தெங் காட்டுயிர் காப்பகத்திற்கு நிதியுதவி அளிக்க முன்மொழியப்பட்டபோது, சக்தெங் காட்டுயிர் காப்பகப் பகுதி எல்லைப் பிரச்சினைக்கு உட்பட்ட பகுதி என சீனா கூறி, பூட்டானுக்கு நிதியுதவி வழங்க எதிர்ப்பு தெரிவித்தது. இக்கூட்டத்தில் சீனாவுக்கு நேரடி பிரதிநிதி இருந்தாலும், பூட்டானுக்கான பிரதிநிதி இல்லை. ஆகவே பூட்டானின் பிரதிநிதியாக இந்திய ஆட்சிப் பணி அதிகாரி அபர்ணா சுப்ரமணி வாதிட்டார். சக்தெங் சரணாலய விவகாரத்தில் சீனா எதிர்ப்பு தெரிவிக்கும் நிலையில், பூட்டானின் நிலைப்பாட்டை கேட்காமல் முடிவுக்கு வரக்கூடாது என அபர்ணா சுப்ரமணி தெரிவித்தார். இதைத்தொடர்ந்து, அபர்ணா சுப்ரமணிக்கு பூட்டான் அரசு அனுப்பிய குறிப்பில், “சக்தெங் வனவிலங்கு சரணாலயம் பூட்டானின் இறையாண்மை எல்லைக்கு உட்பட்ட பகுதி” என உறுதிபட தெரிவித்தது. சீனாவின் எல்லை உரிமைகோரலை பூட்டான் மறுத்ததை தொடர்ந்து சக்தெங் காட்டுயிர் காப்பாக்த்திற்கு நிதியுதவி அளிக்க ஒப்புக்கொள்ளப்பட்டது.
# திம்பு மாவட்டம்



**திம்பு மாவட்டம்** (**Thimphu District**) (Dzongkha: ཐིམ་ཕུ་རྫོང་ཁག་; Wy[[lie: *Thim-phu rdzong-khag*) பூட்டான் நாட்டின் 20 மாவட்டங்களில் ஒன்றாகும். இது மேற்கு-மத்திய கோட்டத்தில் அமைந்துள்ளது. பூட்டான் நாட்டின் தலைநகரமான திம்பு நகரம், திம்பு மாவட்டத்தின் தலைமையிடமாகும். **ஜிக்மே தோர்ஜி தேசியப் பூங்கா** இம்மாவட்டத்தில் அமைந்துள்ளது.  
## மக்கள் தொகை
2,067 சதுர கிலோ மீட்டர் பரப்பளவு கொண்ட திம்பு மாவட்டத்தின், மே, 2017-ஆம் ஆண்டின் மக்கள்தொகை கணக்கெடுப்பின் படி மொத்த மக்கள் தொகை 1,38,736 ஆக உள்ளது.  
## மொழிகள்
திஃசொங்கா மொழி இம்மாவட்ட மக்களில் பெரும்பாலோரால் பேசப்படுகிறது.  

## நிர்வாகப் பிரிவுகள்

திம்பு மாவட்டம் திம்பு நகரம் மற்றும் 8 **கேவோக்** எனும்வருவாய் வட்டங்களாகப் பிரிக்கப்பட்டுள்ளது :  

- சாங் கேவோக்
- தாகாலா கேவோக்
- ஜென்யெக்கா கேவோக்
- கவாங் கேவோக்
- லிங்சி கேவோக்
- மெவாங் கேவோக்
- நரோ கேவோக்
- சோயி கேவோக்

## படக்காட்சிகள்

## இதனையும் காண்க
- சக்தெங் காட்டுயிர் காப்பகம்
- திம்பு
# கண்ணி (கோட்டுருவியல்)



கோட்டுருவியலில், **கண்ணி** (*loop*, *self-loop*, "buckle") என்பது ஒரு முனையை அதனுடையே இணைக்கும் விளிம்பாகும். எளிய கோட்டுருக்களில் கண்ணிகள் இருக்காது.  

தேவைப்படும் சூழலுக்கு ஏற்ப ஒரு கோட்டுரு அல்லது பல்கோட்டுருவை கண்ணிகளை அனுமதித்தோ அல்லது அனுமதிகாமலோ வரையறுத்துக் கொள்ளலாம்:  

- கன்ணிகள் மற்றும் பல்விளிம்புகளை அனுமதித்து கோட்டுருக்கள் வரையறுக்கப்பட்டால், கண்ணிகளோ பல்விளிம்புகளோ இல்லாத கோட்டுருக்கள் "எளிய கோட்டுரு"க்கள் என அழைக்கப்படும்.
- கன்ணிகள் மற்றும் பல்விளிம்புகளை அனுமதிக்காது கோட்டுருக்கள் வரையறுக்கப்பட்டால், இவ்வரையறையை நிறைவுசெய்யும் கோட்டுருக்களிலிருந்து கண்ணிகள் மற்றும் பல்விளிம்புகள் கொண்ட கோட்டுருக்களை வேறுபடுத்திக் காட்டுவதற்கு அவை "பல்கோட்டுரு"க்கள் என அழைக்கப்படும்.

ஒரேயொரு முனைகொண்ட கோட்டுருவில் அனைத்து விளிம்புகளுமே கண்ணிகளாக அமையும்.  

## படி
திசையற்ற கோட்டுருவில், ஒரு முனையின் படி என்பது அதன் அடுத்துள்ள முனைகளின் எண்ணிக்கையாகும்.  
ஒரு கண்ணி அமையும் முனையின் படி இரண்டாகக் கணக்கிடப்படுகிறது.  

திசையுள்ள கோட்டுருவில் ஒரு கண்ணி அமையும் முனைக்கு உள் படி ஒன்று என்றும் வெளிப் படி என்றும் கணக்கிடப்படுகிறது.
# இருமுனை கோட்டுரு



கோட்டுருவியலில் **இருமுனை கோட்டுரு** (*dipole graph*, *dipole*, *bond graph*) என்பது ஒரு பல்கோட்டுரு. இப்பல்கோட்டுருவில் இரு முனைகள் மட்டுமே இருக்கும். அவ்விரு முனைகளும் பல இணை விளிம்புகளால் இணைக்கப்பட்டிருக்கும். *n* விளிம்புகள் கொண்ட இருமுனை கோட்டுருவானது "*n*-வரிசை இருமுனை கோட்டுரு" என அழைக்கப்படும். இதன் குறியீடு D<sub>*n*</sub>. *n*-வரிசை இருமுனை கோட்டுருவானது சுழற்சி கோட்டுரு C<sub>*n*</sub> இன் இரட்டையாக இருக்கும்..
# மூன்றாம் செனுஸ்ரெத்


**மூன்றாம் செனுஸ்ரெத்** (**Khakaure Senusret III** (also written as **Senwosret III** or the hellenised form, **Sesostris III**) பண்டைய எகிப்தின் எகிப்தின் மத்தியகால இராச்சியத்தை ஆண்ட 12-ஆம் வம்சத்தின் ஐந்தாம் மன்னர் ஆவார். இவர் மத்திய கால எகிப்திய இராச்சியத்தை கிமு 1878 முதல் கிமு 1839 முடிய 39 ஆண்டுகள் ஆட்சி செய்தார். செம்பிரமிடுக்கு அருகில் இவரது கல்லறைப் பிரமிடு பண்டைய தச்சூர் நகரத்தில் உள்ளது. தங்கள் வாழ்நாளில் ஒரு வழிபாட்டுடன் கௌரவிக்கப்பட்ட சில பண்டைய எகிப்திய மன்னர்களில், மூன்றாம் செனுஸ்ரேத்தும் ஒருவருவராகக் கருதப்படுகிறார். இவர் நூபியா மீது 4 முறை படையெடுத்தவர்.இவரது எட்டாம் ஆண்டு கல்வெட்டில், எகிப்தின் தெற்கில் உள்ள நூபியர்களை வெற்றி கொண்டதை குறித்துள்ளார்.மூன்றாம் செனுஸ்ரெத் நைல் நதியில் கால்வாய்களை வெட்டிப் படகுப் போக்குவரத்திற்கு மேற்கொண்டார்.  

## படக்காட்சிகள்

## இதனையும் காண்க
- எகிப்திய பார்வோன்கள்
- பண்டைய எகிப்திய அரசமரபுகள்

## ஆதார நூற்பட்டியல்
# சைவ சித்தாந்த நூற்பதிப்புக் கழகம்


**சைவ சித்தாந்த நூற்பதிப்புக் கழகம்** (*SAIVA SIDDHANTA WORKS PUBLISHING SOCIETY, TINNEVELLY, LIMITED*) என்பது 1920 இல் தமிழகத்தின் திருநெல்வேலியில் துவக்கப்பட்ட ஒரு தமிழ் பதிப்பக நிறுவனமாகும். இது தமிழையும், சைவத்தையும் வளர்ப்பதை நோக்கமாக கொண்டு துவக்கபட்டது. இந்தப் பதிப்பகம் செந்தமிழ்ச் செல்வி என்ற இதழையும் நடத்தி வருகிறது.  

## வரலாறு
திருசங்கர் கம்பெனி என்ற பெயரில் புத்தகக் கடை நடத்திய வ. திருவரங்கம் பிள்ளை தன் தம்பி வ. சுப்பையா பிள்ளையோடும், நண்பர் மா. திரவியம் பிள்ளையோடும் சேர்ந்து திருநெல்வேலி தென்னிந்திய சைவ சித்தாந்த நூற்பதிப்புக் கழகத்தைத் துவக்கினார். எழுத்தாளர்களே பதிப்பாளர்களாக இருந்து தங்கள் நூல்களைத் தாங்களே வெளியிட்டுக்கொண்டிருந்த அந்தக் காலத்தில், தொழில்முறைப் பதிப்பகமாகத் தொடங்கப்பட்டதே இந்த பதிப்பகம். ரூ.10 முகமதிப்புக் கொண்ட 5,000 பங்குகளால் ரூ.50,000 திரட்டித் தொழில் முதலீடாக்கி, மட்டிட்ட (லிமிடெட்) நிறுவனமாகத் தன்னைப் பதிவுசெய்துகொண்டு திருநெல்வேலியில் தொடங்கப்பட்டது. திருவரங்கம் பிள்ளை சென்னையில் நடத்திவந்த திருசங்கர் கம்பெனி, சைவ சித்தாந்த நூற்பதிப்புக் கழகத்தின் முதல் கிளைநிலையம் ஆனது.  

## வெளியீடுகள்

கழகமானது எளிதில் கையாளத்தக்க கழகத் தமிழ்க் கையகராதியை 1940 இல் வெளிக்கொண்டு வந்தது. மேலும் இந்நிறுவனமானது இந்த அகராதியோடு நின்றுவிடாமல், சிறிய கழகத் தமிழ் அகராதி, பெரிய கழகத் தமிழ் அகராதி, ஆட்சித்துறைத் தமிழ் (அகராதி), சட்டத் தமிழ் (அகராதி), தொகை அகராதி, கழக ஆங்கில தமிழ்க் கையகராதி, கழகச் சிற்றகராதி (ஆங்கிலம்-தமிழ்), கழகப் பழமொழி அகரவரிசை, சிலேடை அகரவரிசை, மேற்கோள் விளக்கக் கதை அகரவரிசை என்று தொடர்ந்தது வெளியிட்டது. தேவநேயப் பாவாணர் எழுதிய ‘இயற்றமிழ் இலக்கணம்’, ‘சொல்லாராய்ச்சிக் கட்டுரைகள்’, ‘உயர்தரக் கட்டுரை இலக்கணம்’, ‘பழந்தமிழ் ஆட்சி’, ‘முதல் தாய்மொழி’, ‘தமிழ்நாட்டு விளையாட்டுகள்’, ‘வேர்ச்சொல் கட்டுரைகள்’ ஆகிய நூல்களைக் கழகமே வெளியிட்டது. மு. வரதராசன் உரை எழுதிய திருக்குறள் உரை நூல், கழகத்தால் வெளியிடப்பட்டது இதுவரை 200 பதிப்புகள் கண்டிருக்கிறது. இவ்வாறு சைவம், அறிவியல், வாழ்வியல் எனப் பல புலங்களில் 2,000 நூல்களுக்கு மேல் வெளியீட்டைக் கண்டுள்ளது இந்தப் பதிப்பகம். அவற்றுள் சில:  

1. முக்கூடற்பள்ளு (வெளியிட்டு எண்:880); உரையாசிரியர் வித்துவான் ந. சேதுரகுநாதன்; 1957.

## நூலகம்
புத்தகப் பதிப்போடு நின்றுவிடாமல், 1958-ல் கழகத்தால் மறைமலையடிகள் நூல் நிலையம் என்ற பெயரில் நூலகம் தொடங்கி நடத்திவருகிறது. தற்பொழுது இந்நூலகம் சென்னை கன்னிமாரா நூலகத்தின் மாடியில் இயங்கிவருகிறது.
# கிருட்டிணராச சாலை



**கிருட்டிணராச சாலை (Krishnaraja Boulevard)** என்பது இந்தியாவின் கருநாடக மாநிலத்தில் உள்ள மைசூர்<nowiki/>நகரத்தின் ஒரு முக்கியமான சாலையாகும்.  

## அமைவிடம்
கிருட்டிணராச சாலை மைசூரின் தெற்குப் பகுதியில் சரசுவதிபுரம் மற்றும் பல்லால் வட்டம் ஆகியவற்றுக்கிடையே அமைந்துள்ளது.  

## வரலாறு
மைசூர் நகரத்தின் வரலாற்று வீதிகளில் ஒன்றாக கிருட்டிணராச சாலையும் கருதப்படுகிறது. இது இருபுறமும் கம்பிவேலி அமைக்கப்பட்டு பூக்கும் மரங்கள் நடப்பட்டு பராமரிக்கபட்டு வருகிறது  

## தற்போதைய நிலை
சமீபத்தில் இந்தச் சாலை அரசு அதிகாரிகளால் புறக்கணிக்கப்பட்டு, மக்கள் அதை வாகனங்களை நிறுத்தும் இடமாக பயன்படுத்தத் தொடங்கியுள்ளனர்.  

## வரலாற்று கட்டிடங்கள்
கீழைநாட்டுவியல் நூலகம், மகாராஜாவின் கல்லூரி மற்றும் துணை ஆணையர் அலுவலகம், மாவட்ட நீதிமன்ற வளாகம், அர்சு உறைவிடப் பள்ளி, கட்டிடக்கலை கல்லூரி மற்றும் யுவராஜாவின் கல்லூரி போன்ற பல வரலாற்று கட்டிடங்கள் இந்த இரட்டைச் சாலையில் அமைந்துள்ளன. *கிராபோர்டு ஹால்* என்று அழைக்கப்படும் மைசூர் பல்கலைக்கழகத்தின் பிரதான அலுவலகமும் இங்கே அமைந்துள்ளது.  

## சாலையின் நீளம்
இந்தச் சாலை பல்லா வட்டத்திற்கு அருகிலுள்ள ஒரு பாலத்தின் சந்திப்பில் இருந்து வடக்குப் பக்கத்தில் அன்சூர் சாலையில் முடிவடைகிறது. பிரபல பாரம்பரிய நிபுணர் பேராசிரியர் என்.எஸ்.ரங்கராஜுவின் கூற்றுப்படி, நகர சபையால் அதன் பாரம்பரிய மதிப்புக்காக அடையாளம் காணப்பட்ட 15 சாலைகளில் இதுவும் ஒன்றாகும்.  

## பட தொகுப்பு
# தப்பெரின் கடிகார கோபுரம்



**தப்பெரின் கடிகார கோபுரம் (Dufferin Clock Tower)** என்பது இந்தியாவின் கர்நாடக மாகாணத்தில் உள்ள மைசூர் நகரத்தின் வரலாற்று நினைவுச்சின்னம் மற்றும் பாரம்பரிய கட்டமைப்பாகும்.  

## அமைவிடம்
மைசூரில் உள்ள புதிய பேருந்து நிலையத்திற்கு அருகில் தேவராசா சந்தைக்கு முன்னால் தப்பெரின் கடிகார கோபுரம் அமைந்துள்ளது.  

## வரலாறு
பிரிட்டிசா காலத்தில் மைசூர் இராச்சியத்தில், உடையார்கள் ஆளுநரின் வழிகாட்டுதலின் கீழ் ஆட்சி செய்தனர். ஒரு நல்லுறவைப் பேணுவதற்கு ஆளுநரையும் மற்றும் பிற அதிகாரிகளயும் உடையார்கள் மகிழ்விக்க வேண்டியிருந்தது. தெப்பெரின் பிரபு 1884-1888 காலத்தில் இந்தியாவின் ஆளுநராக இருந்தார். 1886 ஆம் ஆண்டில் மகாராஜா பத்தாம் சாமராச உடையாரின் அழைப்பின் பேரில் மைசூருக்கு வருகை புரிந்த காலனித்துவ இந்தியாவின் முதல் ஆளுநராக தப்பெரின் ஆவார். இவரது நினைவாக கிருட்டிண ராசேந்திர வட்டத்திற்கு அருகிலுள்ள தேவராசா சந்தையின் முடிவில் *சிக்ககடியாரா* (சிறிய கடிகாரம்) என பிரபலமாக அறியப்படும் கடிகாரம் ஒன்று அமைக்கப்பட்டு அவரது பெயரான தப்பெரின் கடிகார கோபுரம் என்று பெயரிடப்பட்டது. இது இப்போது மைசூரில் ஒரு பாரம்பரிய கட்டமைப்பாகு. மேலும் உடையார்களின் ஆட்சிக் காலத்தில் நேரக் காவலராக பணியாற்றியது.  

'சிக்ககடியாரா' (சிறிய கடிகாரம்) என்று அழைக்கப்படும் தப்பெரின் கடிகார கோபுரம் டவுன்ஹால் அருகே பெரிய கடிகாரத்திற்கு (தொட்ட கடியாரா- பெரிய கடிகாரம்) ஒப்பீட்டளவில் சிறியது. இது 1886 ஆம் ஆண்டில் கட்டப்பட்டு, நன்கு அலங்கரிக்கப்பட்டுள்ளது. இது நீண்ட காலமாக புறக்கணிக்கப்பட்டது. அண்மைய ஆண்டுகளில், கடிகார கோபுரம் ஒரு சுவாரஸ்யமான தோற்றத்தை அளிக்கும் வகையில் புதுப்பிக்கப்பட்டது.  

## கட்டமைப்பு
கடிகார கோபுரம் தண்டவாளங்களால் மூடப்பட்ட எட்டு தூண்களின் அஸ்திவாரத்தில் கட்டப்பட்டுள்ளது. மையத்தில் அலங்கரிக்கப்பட்ட நீரூற்று என்பது கட்டமைப்பின் காட்சி. உள்ளூர் மக்கள் கடிகார கோபுரத்தை *சிக்காகடியாரா* என்று அழைக்கிறார்கள். கடிகார கோபுரம் நினைவுச்சின்ன தேவராசா சந்தைக்கு முன்னால் அதன் இருப்பிடத்தின் வரலாற்று முக்கியத்துவத்தைக் கொண்டுள்ளது.  

## 2012இல் புதுப்பித்தல்
கடிகார கோபுரத்தைச் சுற்றியுள்ள இடம் முன்பு வணிகர்கள் மற்றும் வாகன நிறுத்துமிடங்களால் பயன்படுத்தப்பட்டு வந்ததுது. பாரம்பரியத் துறை மறுசீரமைப்பிற்கான பணிகளை மேற்கொள்ள வணிகர்களை காலி செய்ய வைத்தது. 2012 ஆம் ஆண்டில், நகர சபை கடிகார கோபுரத்தைச் சுற்றியுள்ள இடத்தை ஓடுகள் மற்றும் சுற்றுலாப் பயணிகளுக்கான இருக்கைகளுடன் புதுப்பிக்கும் பணியை நிறைவு செய்தது. இந்த இடம் சிறிய கூட்டங்களை நடத்துவதற்கு போதுமானது. நான்கு மில்லியன் இந்திய ரூபாய் திட்டத்தில் இப்பணிகள் நிறைவடைந்தன. ஒன்பது சிறிய நீரூற்றுகள் மற்றும் 13 அலங்கரிக்கப்பட்ட விளக்குகள் மேல்மாடத்தில் சேர்க்கப்பட்டன. இந்த இடம் இப்போது சிறிய இடமாக இருக்கிறது.
# தேவராஜ் அர்சு சாலை, மைசூர்



**டி. தேவராஜ் அர்சு சாலை (Devaraj Urs Roa)** என்பது இந்தியாவின் கர்நாடக மாநிலத்தில் உள்ள மைசூர் நகரத்தின் மிக முக்கியமான வணிகச்சாலையாகும். இந்தச் சாலை நகரத்தின் மைய வணிகப் பகுதியாகும். அஞ்சல்துறை அலுவலக பேச்சுவழக்கில், தேவராஜ் அர்சு சாலை **மைசூர் ஒன்** என்று அழைக்கப்படுகிறது .  

## வரலாறு
இந்தச் சாலைக்குக் கர்நாடகாவின் ஒரு புகழ்மிக்க முதல்வராகவும், சீர்திருத்தவாதியாகவும் இருந்த திரு. தேவராஜ் அர்சு அவர்களின் பெயரிடப்பட்டது. இந்தப் பகுதி முன்பு தேவராசா மொகல்லா என்று அழைக்கப்பட்டது. இங்கு வாராந்திரச் சந்தை தொடர்ந்து நடத்தப்பட்டது. சந்தையின் இருப்பிடம் தற்போதைய தேவராசா சந்தையாக மாறியது.  

## அமைவிடம்
தேவராஜ் அர்சு சாலை ஒரு மைல் நீளம் கொண்டது. இந்தச் சாலையில் பல இணைச் சாலைகள் உள்ளன. மேலும், இது மொத்தம் இரண்டு கிலோமீட்டர் சதுர பரப்பளவு மைசூர் நகரத்தின் நகரத்தை உருவாக்குகிறது. இந்தச் சாலை கிழக்கு-மேற்காக அமைகிறது. மைசூர் அரண்மனையின் வடமேற்கு மூலையில் கே.ஆர்.வட்டம் வந்து தேவராஜ் அர்சு சாலை இங்கே தொடங்குகிறது. மகாராணி கல்லூரி அருகே தேவராஜ் அர்சு சாலையில் ஜே.எல்.பி சாலை இணைகிறது.  

## வணிகம்
தேவராஜ் அர்சு சாலையில் உள்ள பெரும்பாலான கடைகள் துணி, ஆபரணங்களை விற்பனை செய்பவை. பல முன்னணி வங்கிகளின் கிளைகளும் இங்கு உள்ளன. உணவகங்கள் குறைவாகவே இருக்கின்றன. ஆனால் சில உணவகங்கள் இணைச் சாலைகளில் அமைந்துள்ளன. சாலையின் ஒரு பக்கத்தில் ஊர்தி நிறுத்தம் அனுமதிக்கப்படுகிறது. சாலை முழுவதும் ஒரு வழிப் பாதையாக மாற்றப்பட்டுள்ளது. ஒரே ஒரு காபி கடை மட்டுமே உள்ளது. ஆனால் புதிய காபி தூளை விற்கும் பல கடைகள் உள்ளன. இந்தச் சாலையில் உள்ள அனைத்து கட்டிடங்களும் ஒரே மாதிரியான முகப்பில் கட்டப்பட்டுள்ளன.  

## நவீனக் காலம்
நவீனக் காலகட்டத்தில், மைசூர் நகரின் பல்வேறு பகுதிகளில் பல வணிக வளாகங்களை திறக்கும் முயற்சி மேற்கொள்ளப்பட்டு வருகிறது. ஆனால் தேவராசா சந்தையில் ஏற்பட்ட காலடி இன்னும் பல காரணங்களுக்காக நகரத்தில் மிக உயர்ந்ததாக உள்ளது. ஒன்று நகரப் பேருந்து நிலையத்திற்கு அருகாமையில் உள்ளது. மற்றொன்று இங்கிருந்து ஒரு கிலோமீட்டர் தொலைவில் உள்ள இரயில் நிலையத்திற்கு அருகில் முடிகிறது.  

## நேரம்
மைசூரில் உள்ள கடைகள் தாமதமாக திறந்து சீக்கிரமாகவே மூடப்படுகின்றன. பெரும்பாலான கடைகள் மாலை ஒன்பது மணிக்குள் மூடப்பட்டுவிடும். சில கடைகள் இரவு 10 மணி வரை நீடிக்கும்.
# ஆண்டி பெற்ற செல்வன்


***ஆண்டி பெற்ற செல்வன்*** 1957 ஆம் ஆண்டு வெளியான ஒரு இந்திய மொழிமாற்றுத் தமிழ்த் திரைப்படமாகும். ஏ. சுப்பாராவ் இயக்கத்தில் வெளியான இத்திரைப்படத்தில் என். டி. ராமராவ், எஸ். வி. ரங்கராவ், லட்சுமிராஜ்யம் மற்றும் பலர் நடித்திருந்தனர்.  
1954 ஆம் ஆண்டு வெளியான ராஜு பேடா என்ற தெலுங்குப் படமே தமிழில் மொழிமாற்றம் செய்யப்பட்டது.  
தமிழ்ப் படத்திற்கு டி. சலபதிராவ் இசையமைத்திருந்தார். புரட்சிதாசன், குயிலன் ஆகியோர் பாடல்களை இயற்றியிருந்தனர்.
# ஸ்ரீ குமார்



**ஸ்ரீ குமார் கணேஷ்** (Shreekumar) ஒரு தமிழ் தொலைக்காட்சி நடிகர். இவர் சூப்பர் ஹிட் சீரியல்கள், *ஆனந்தம்* (2003-2009), *அஹல்யா* (2004-2006), *பந்தம்* (2006-2009), *உறவுகள்* (2009–2012), *இதயம்* (2009–2012) மற்றும் *பொம்மலட்டம்* (2012) ஆகியவற்றில் பல்வேறு வேடங்களில் நடித்துள்ளார். மேலும் இவர் பல தமிழ் திரைப்படங்களிலும் தோன்றியுள்ளார். இப்போது ஜீ தமிழ் தொலைக்காட்சியில் ஒளிபரப்பாகும் *யாரடி நீ மோகினி* தொடரில் நடிக்கிறார்.  

## வாழ்க்கை
ஸ்ரீ, பிரபல இசை இயக்குநர் சங்கர் கணேஷ்ஷின் மகன் ஆவார், அவர் தனது கூட்டாளர் சங்கருடன் பிரபலமாக உச்சரிக்கப்படுகிறார். இவர் கோலிவுட் நடிகர் விஜய் மற்றும் தொலைக்காட்சி நடிகர்கள் சஞ்சீவ் மற்றும் தீபக் திங்கர் ஆகியோரின் நெருங்கிய நண்பர் . ஸ்ரீகுமார் மற்றும் இவரது துணை நடிகர் ஷமிதா ஸ்ரீகுமார் ஆகியோர் 2009 இல் திருமணம் செய்து கொண்டனர். இவர்களுக்கு இரண்டு குழந்தைகள் உள்ளனர்.  

## சீரியல்கள்
| Year | Title | Role | Channel |
| --- | --- | --- | --- |
| 2001–2004 | *காவ்யாஞ்சலி* | விஜய் தொலைக்காட்சி |  |
| 2004–2006 | *கண்மணி* |  |  |
| 2004–2006 | *அகல்யா* | சுந்தர் | சன் தொலைக்காட்சி |
| 2003–2009 | *ஆனந்தம்* | ராஜா |  |
| 2005–2007 | *மலர்கள்* | அசோக் |  |
| 2006–2009 | *பந்தம்* | ஆனந்த் |  |
| 2007–2010 | *மேகலா* | திவாகர் |  |
| 2008–2009 | *சிவசக்தி* | கண்ணன் |  |
| *ருத்ரா* | பாலா | ஜீ தமிழ் |  |
| *நாணல்* | ராஜேஷ் (முதல் முன்னணி பங்கு) | கலைஞர் தொலைக்காட்சி |  |
| *சதிலீலாவதி* |  |  |  |
| 2009–2012 | *உறவுகள்* | கிருஷ்ணன் | சன் தொலைக்காட்சி |
| *இதயம்* | ஷங்கர் |  |  |
| 2009 | *கனா காணும் காலங்கள்* | சிறப்புத் தோற்றம் | விஜய் தொலைக்காட்சி |
| 2011–2013 | *துளசி* | செல்வராகவன் | ஜீ தமிழ் |
| 2012–2014 | *பிள்ளை நிலா* | சேகர் | சன் தொலைக்காட்சி |
| 2012–2016 | *பொம்மலாட்டம்* | சந்தோஷ் | சன் தொலைக்காட்சி |
| 2014 | *தாயுமானவன்* | ஸ்ரீ | விஜய் தொலைக்காட்சி |
| 2015 | *பைரவி* | சிறப்புத் தோற்றம் | சன் தொலைக்காட்சி |
| 2016–2018 | *தலையணைப் பூக்கள்* | வெல்ராஜ் | ஜீ தமிழ் |
| 2017 | *பூவே பூச்சூடவா* | சிறப்புத் தோற்றம் |  |
| 2017–2018 | *தேவதையை கண்டேன்* | வாசு |  |
| 2018–present | *யாரடி நீ மோகினி* | முத்தரசன் |  |
| 2018 | *முள்ளும் மலரும்* | சிறப்புத் தோற்றம் |  |
| 2019 | *நாச்சியார்புரம்* | சிறப்புத் தோற்றம் | } |

## திரைப்படங்கள்
| Year | Title | Role | Notes |
| --- | --- | --- | --- |
| 2005 | *சின்னா* | சூசாய் |  |
| 2005 | *பம்பரக்கண்ணாலே* | பாடலில் சிறப்புத் தோற்றம் |  |
| 2008 | *சரோஜா* | பாடலில் சிறப்புத் தோற்றம் |  |
| 2010 | *மகனே என் மருமகனே* | பாடலில் சிறப்புத் தோற்றம் |  |
| 2016 | *தெறி* | ஸ்ரீ குமார் |  |
| 2017 | *ரங்கூன்* | கேசவன் |  |
| 2019 | *ஆர்கே நகர்*
Vikram | பரணி
Police Inspector | } |

## டெலிஃபில்ம்ஸ்
| Year | Title | Role | Channel |  |
| --- | --- | --- | --- | --- |
| 2015 | *ஜே* | ஜே ஜே | சத்தியம் தொலைக்காட்சி | } |
# மாண்டி மொகல்லா


**மாண்டி மொகல்லா (Mandi Mohalla)** என்பது இந்தியவின் கர்நாடக மாநிலத்தில் உள்ள மைசூர் நகரத்தின் புறநகர்ப் பகுதியாகும். இது கே.டி.தெரு அல்லது அசோகா சாலை என்றும் அழைக்கப்படுகிறது.  

## அமைவிடம்
மைசூர் நகரத்தின் புறநகர்ப் பகுதியில் மாண்டி மொகல்லா நகரீயம் அமைந்துள்ளது. இது மைசூர் இரயில் நிலைய சந்திப்பின் கிழக்குப் பக்கத்திலும் மைசூர் பேருந்து நிலையத்தின் வடக்குப் பக்கத்திலும் உள்ளது. இர்வின் சாலை மற்றும் வடக்கு முனை பன்னிமந்தாப் மாண்டி மொகல்லாவின் தெற்கு எல்லையாகும்.  

## பொருளாதாரம்
மாண்டி மொகல்லா இரண்டாம் முறை விற்பனையாகும் கைபேசிகள் மற்றும் அதன் உதிரி பாகங்கள் மற்றும் அதை பழுதுபார்க்கும் கடைகளுக்கு பிரபலமான சந்தையாகும். பெரும்பாலான போலி குறுந்தகடுகள் மற்றும் போலி மின்னணு பொருட்கள் இங்கு விற்கப்படுகின்றன. மாண்டி மொகல்லாவில் குற்ற விகிதம் மிக அதிகமாக உள்ளது. மேலும் இது மைசூரின் மிகவும் குற்றங்களுக்கு ஆளாகும் பகுதியாக கருதப்படுகிறது. இங்கே ஒரு தனி காவல் நிலையமும் உள்ளது.  

## அஞ்சல் அலுவலகம்
மாண்டி மொகல்லாவில் ஒரு அஞ்சல் அலுவலகம் உள்ளது. இதன் குறியீட்டு எண் 570021 ஆகும். மாண்டி மொகல்லாவின் முக்கிய சாலைகள் அசோகா சாலை, கீதா சாலை மற்றும் கே.டி.தெரு ஆகியவை . இங்கு அமைந்துள்ள புனித பிலோமினா தேவாலயம் ஒரு முக்கிய சுற்றுலா அம்சமாகும்.  

## படத் தொகுப்பு
# திவான் சாலை, மைசூர்



**திவான் சாலை (Dewan's Road )** என்பது இந்தியாவின் கர்நாடக மாநிலமான மைசூர் நகரத்தில் உள்ள ஒரு முக்கியமான பிரதான வீதியாகும்.  

## அமைவிடம்
நகர மையத்தின் மேற்குப் பகுதியில் திவான் சாலை அமைந்துள்ளது. தேவராஜ் அர்சு சாலை, வினோபா சாலை மற்றும் சாமராசா இரட்டை சாலை போன்ற பிற முக்கிய சாலைகள் இதனுடன் இணைகின்றன. சப்னா புத்தகக் கடைக்கு அருகிலுள்ள செல்லுவாம்ப்ரா மருத்துவமனையின் பின்புறத்திலிருந்து திவான் சாலை தொடங்குகிறது. இது சுதந்திர பூங்காவின் மேற்குப் பகுதியைக் கடந்து வட்டார போக்குவரத்து அலுவலக வட்டத்தின் கிழக்குப் பகுதிக்கு அருகில் முடிவடைகிறது.  

## நீளம்
திவான் சாலை சுமார் 1.55 கிலோமீட்டர் நீளம் கொண்டது. இரம்யா மகேந்திர உணவகம், சுபம் திவான் அடுக்குமாடி குடியிருப்புகள், டாடா கார் சேவை மற்றும் பாரத் சுற்றுலாச் சேவை போன்ற அடையாளங்கள் திவான் சாலையில் இருக்கிறது.  

## வரலாறு
திவான் சாலையின் தோற்றம் மைசூர் மன்னரின் காலத்திற்கு முந்தையது. சுதந்திரத்திற்குப் பிறகு, இந்த வரலாற்றுச் சாலை சிலரால் புறக்கணிக்கப்பட்டு பழுதுபார்க்கப் படாமல் சுகாதாரமற்றதாக மாறியது. புகழ்பெற்ற நபர்களின் ஓவியங்கள் மற்றும் ஓவியங்களுடன் 2016 ஆம் ஆண்டில் ஒரு திட்டம் அறிமுகப்படுத்தப்பட்டது. CAVA (சாமராசேந்திர மெய்நிகர் கலை அகாடமியின் கலைஞர்கள் இந்த மாற்றத்திற்கு பங்களித்தனர். ஒரு கோபுர கடிகாரமும் இங்கு நிறுவப்பட்டது.  

## அஞ்சல் அலுவலகம்
தேவராசா மொகல்லா அஞ்சல் நிலையத்தின் கீழ் வருவதால், திவான் சாலையின் குறியீட்டு எண் 570001 ஆகும்.
# தொண்டைமண்டல வெள்ளாளர்

**தொண்டைமண்டல வெள்ளாளர்** (*Thondaimandala Vellalar*) எனப்படுவோர் தொண்டை மண்டலத்தைத் தோன்றிடமாகக் கொண்ட வெள்ளாளர்கள் ஆவர். தொண்டைமண்டல சைவ வேளாளர், தொண்டை மண்டல துளுவ வேளாளர், கொண்டைக்கட்டி ஆகிய மூன்று வெள்ளாள சாதிகளும், ஒன்றாகத் தொண்டைமண்டல வெள்ளாளர் என அழைக்கப்படுவர். இவர்களுக்குப் பொதுவாக *தொண்டைமண்டல முதலியார்கள்* அல்லது *வெள்ளாள முதலியார்கள்* என்ற பட்டங்களும் வழங்கப்படுவதுண்டு.  

## முக்கிய நபர்கள்

- திருநாவுக்கரசர்
- சேக்கிழார்
- அரியநாத முதலியார்
- நடேச முதலியார்
- ஆற்காடு ராமசாமி முதலியார்
- பம்மல் சம்மந்த முதலியார்
- பி. டி. ராஜன்
- மணியம்மை
- பி. டி. ஆர். பழனிவேல்ராசன்
- என். வி. நடராசன்
- க. அன்பழகன்
- சிட்டி பாபு
- பழனிவேல் தியாகராஜன்
- ஜெ. அன்பழகன்
- எக்ஸ்னோரா நிர்மல்
# கட்ச்சின் பெரிய பருவகால உவர் சதுப்பு நிலம்



கடக்கும் இடம்]]  

**கட்ச்சின் பெரிய பாலைவனம் அல்லது** **கட்ச்சின் பெரிய பருவகால உவர் சதுப்பு நிலம்** (**Great Rann of Kutch** or **Rann of Kutch seasonal salt marsh**) இந்தியாவின் குஜராத் மாநிலத்தின் கட்ச் மாவட்டத்தில் அமைந்துள்ளது. இப்பகுதியில் வாழும் மக்களை **கட்சி மக்கள்** என்று பெயர்.  

## அமைவிடம் மற்றும் விளக்கம்
குஜராத் மாநிலத்தின் கட்ச் மாவட்டத்தின் சிறிய பருவகால உவர் சதுப்பு நிலத்தை (Little Rann of Kutch) ஒட்டி அமைந்த கட்ச்சின் பெரிய பருவகால உவர் சதுப்பு நிலத்தின் தெற்கில் பன்னி புல்வெளி நிலங்கள் (Banni grasslands) உள்ளது. இது கட்ச் வளைகுடாவிற்கும், தெற்கு பாகிஸ்தானின் சிந்து ஆற்றின் முகத்துவாரத்திற்கு இடையே பரப்பளவில் அமைந்துள்ளது. சிறிய கட்ச் ரான் பரப்பையும், பெரிய கட்ச் ரான் பரப்பையும் ரான் ஆப் கட்ச் எனப்வர்  

அரபுக் கடல் மட்டத்திலிருந்து 15 மீட்டர் உயரம் கொண்ட உவர் நீரும், சதுப்பு நிலமும் கொண்ட இப்பகுதியில் கோடைக்காலத்தில் உப்பு உற்பத்தி செய்கிறது.</ref> இராஜஸ்தான் மாநிலத்தின் ஆரவல்லி மலைத்தொடரில் உற்பத்தில் லூனி ஆறு, ரூபென் ஆறு மேற்கு பனாஸ் ஆறுகள் வடகிழக்கு கட்ச் சதுப்பு நிலத்தில் பாய்கிறது.  

மணற்பாங்கான முட்புதர்கள் கொண்ட இப்பகுதி பறவைகள், காட்டுக் கழுதை போன்ற காட்டுயிர்களின் காப்பகமாக உள்ளது.இந்திய காட்டு கழுதை சரணாலயம் இப்பகுதியில் உள்ளது.  

## தட்ப வெப்பம்
கோடைக்காலத்தின் கட்ச் பாலைவனத்தின் அதிகபட்ச வெப்பம் 49.5&nbsp;°C மற்றும் குளிர்காலத்தில் ஆக உள்ளது.  
## சமயங்கள்
இப்பகுதியில் இந்துக்கள், இசுலாமியர், சீக்கியர் மற்றும் சமணர்கள் அதிகம் வாழ்கின்றனர்.  

## சுற்றுலா

இப்பகுதியில் டிசம்பர், சன்வரி மற்றும் பிப்ரவரி மாதங்ளில் கட்ச் திருவிழா நடைபெறும். அவ்வமயம் சுற்றுலா பயணிக்களுக்காக அனைத்து வசதிகளுடன் கூடிய ஆயிரக்கணக்கான கூடாரங்கள் அமைக்கப்படுகிறது. கூடாரத்திற்கும், உணவுக்கும் மட்டும் கட்டணம் வசூலிக்கப்படுகிறது. திருவிழாவில் இந்திய நாட்டின் அனைத்து வகையான உணவுகள் ஒரே இடத்தில் கிடைக்குமாறு உணவகங்கள் உள்ளது. கட்ச் திருவிழாவின் போது அன்றாடம், ஒட்டகச் சவாரி, யோகா, அனைத்து மாநிலங்களின் கலை நிகழ்ச்சிகள் நடைபெறுகிறது. கட்ச் ரான் திருவிழா குஜராத் மாநில சுற்றுலாத்துறை நடத்துகிறது.  

## இதனையும் காண்க
- கட்ச் பாலைவனம்
- புஜ்
- இந்திய காட்டு கழுதை சரணாலயம்
# இரண்டாம் செனுஸ்ரெத்


, எல்-லகூன், ஃபையூம் ஆளுநகரம் எல்-நடு எகிப்து]]  
**இரண்டாம் செனுஸ்ரெத்** (**Khakheperre Senusret II**) பண்டைய எகிப்தின் மத்தியகால இராச்சியத்தை ஆண்ட பனிரெண்டாம் வம்சத்தின் நான்காம் பார்வோன் ஆவார். இவர் எகிப்தின் மத்தியகால இராச்சியத்தை கிமு 1897 முதல் 1878 முடிய 19 ஆண்டுகள் ஆட்சி செய்தார்.  

நடு எகிப்தின் ஃபையூம் ஆளுநகரத்தில் உள்ள ஃபையூம் நகரத்திற்கு அருகமைந்த எல்-லகூன் எனுமிடத்தில் இவர் தனது பிரமிடை செங்கற்களாலும், சுண்ணாம்பு கற்களாலும் கட்டினார். இது கெய்ரோவிற்கு தென்கிழக்கே 60 கி.மீ. தொலைவில் உள்ளது. இவரது ஆட்சிக் காலத்தில் **சோபெக்** எனும் முதலைக் கடவுள் வழிபாடு புகழுடன் விளங்கியது.  

பலகையில் செய்த குறுங்கல்வெட்டு]]  

## இதனையும் காண்க
- எகிப்திய மன்னர்கள்
- பண்டைய எகிப்திய அரசமரபுகள்
- வரலாற்றுக்கு முந்தைய எகிப்து
- எகிப்தின் வரலாறு
## அடிக்குறிப்புகள்
# முனை-கடப்புக் கோட்டுரு

கோட்டுருவியலில் **முனை-கடப்புக் கோட்டுரு** (*vertex-transitive graph*) என்பது கீழுள்ள கட்டுப்பாட்டுக்குட்பட்ட கோட்டுரு *G* ஆகும்:  

*G* கோட்டுருவின் எவையேனும் இரு முனைகள் *v*<sub>1</sub> மற்றும் *v*<sub>2</sub> எனில்:  
:<math>f(v_1) = v_2.\ </math> என்றவாறு <math>f\colon V(G) \rightarrow V(G)\ </math> என்ற தன்னுருவாக்கம் *G* இன் இருக்குமானால் *G* ஒரு முனை-கடப்புக் கோட்டுரு என அழைக்கப்படும்.  

அதாவது, ஒரு கோட்டுருவின் தன்னுருவாக்கக் குலமானது கோட்டுருவின் முனைகளின் மீது கடப்புத்தன்மையுடன் செயற்பட்டால் அக்கோட்டுரு முனை-கடப்புக் கோட்டுருவாக இருக்கும். ஒரு கோட்டுருவின் நிரப்பு கோட்டுருவும் முனை-கடப்புடையதாக இருந்தால், இருந்தால் மட்டுமே, அக்கோட்டுரு முனை-கடப்புடையதாக இருக்கும்.  

தனி முனைகளற்ற ஒவ்வொரு சமச்சீர் கோட்டுருவும் முனை-கடப்புக் கோட்டுருவாக இருக்கும்; ஒவ்வொரு முனை-கடப்புக் கோட்டுருவும் ஒழுங்கு கோட்டுருவாக இருக்கும். எனினும் அனைத்து முனை-கடப்புக் கோட்டுருக்களும் சமச்சீரானதாக இருக்காது (எடுத்துக்காட்டு:உச்சிநீக்கப்பட்ட நான்முகி); அனைத்து ஒழுங்கு கோட்டுருக்களும் முனை-கடப்புக் கோட்டுருக்களாக இருக்காது.
# முதலாம் இன்டெப்



**முதலாம் இன்டெப்** (**Sehertawy Intef I**) எகிப்தின் முதல் இடைநிலைக் காலத்தின் இறுதியிலும், எகிப்தின் மத்தியகால இராச்சியத்தின் துவக்கத்திலும், பண்டைய எகிப்தை ஆண்ட துவக்க கால 11-ஆம் வம்சத்தின் நான்காம் பார்வோன் ஆவார். இவர் கிமு 2120 முதல் கிமு 2070 முடிய 4 அல்லது 16 ஆண்டுகள் எகிப்தை ஆண்டார். மன்னர் முதலாம் மெண்டுகொதேப்-அரசி முதலாம் நெபெருபின் மகனாகக் கருதப்படும் முதலாம் இன்டெப்பின் கல்லறை பிரமிடு எல்-தாரிப் (தற்போதைய பெயர் எல்-தவாபா) நகரத்தில் உள்ளது.  

## இதனையும் காண்க
- எகிப்திய பார்வோன்கள்
- பண்டைய எகிப்திய அரசமரபுகள்
- எகிப்தின் வரலாறு
# விளிம்பு-கடப்புக் கோட்டுரு

கோட்டுருவியலில், விளிம்பு கட்டுகளின் வரம்புகள் (*edge-transitive graph*) என்பது கீழுள்ள கட்டுப்பாட்டுக்குட்பட்ட கோட்டுரு *G* ஆகும்:  

*G* கோட்டுருவின் எவையேனும் இரு விளிம்புகள் *e*<sub>1</sub> மற்றும் *e*<sub>2</sub> எனில்:  
:<math>f(e_1) = e_2.\ </math> என்றவாறு <math>f\colon E(G) \rightarrow E(G)\ </math> என்ற தன்னுருவாக்கம் *G* இன் இருக்குமானால் *G* ஒரு விளிம்பு-கடப்புக் கோட்டுரு என அழைக்கப்படும்.  

அதாவது, ஒரு கோட்டுருவின் தன்னுருவாக்கக் குலமானது கோட்டுருவின் விளிம்புகளின் மீது கடப்புத்தன்மையுடன் செயற்பட்டால் அக்கோட்டுரு விளிம்பு-கடப்புக் கோட்டுருவாக இருக்கும்.  

## பண்புகள்
. ஆனால் முனை-கடப்புக் கோட்டுரு அல்ல.]]  
விளிம்பு-கடப்புக் கோட்டுருக்கள் இருகூறு முழு கோட்டுருக்களையும் (<math>K_{m,n}</math>), சமச்சீர் கோட்டுருக்களையும் உள்ளடக்கியது.  

ஒரு விளிம்பு-கடப்பு கோட்டுருவின் முனை இணைப்பு அதன் படியின் சிறும அளவுவாக இருக்கும்.
# மூத்த இன்டெப்


**மூத்த இன்டெப்** (**Intef**) முதல் இடைநிலக் காலத்தின் இறுதியில் பண்டைய எகிப்தை ஆண்ட பதினொன்றாம் வம்சத்தை நிறுவிய எகிப்திய ஆளுநர் ஆவார். கிமு 2150-இல் மூத்த இன்டெப் முதலில் தீபை பகுதியின் ஆளுநராக இருந்தவர்.  

இவர் எட்டாம் வம்சத்தின் மன்னராக பெயரளவில் என்றும், அல்லது ஒன்பதாம் வம்சம் அல்லது பத்தாம் வம்சத்தினர் ஆண்ட கீழ் எகிப்தின் ஹெராக்கிலியோபோலிஸ் மக்னா நகரத்தின் மன்னராக இருந்தவராக கருதப்படுகிறார். மூத்த இன்டெப் தெற்கு எகிப்தின் தீபை நகரம் முதல் வடக்கு எகிப்தின் அஸ்வான் நகரம் வரை தன் கட்டுப்பாட்டிற்குள் கொண்டுவந்தவர். மூத்த இன்டெப்பிற்குப் பின் முதலாம் மெண்டுகொதேப் தீபையின் அரியணை ஏறினார்.  

நிறுவிய மூத்த இன்டெப்பின் சிற்பத்தின் தலை அற்றது]]  

## இதனையும் காண்க
- எகிப்தின் பதினொன்றாம் வம்சம்
- பாரோக்களின் பட்டியல்
- பண்டைய எகிப்திய அரசமரபுகள்
- எகிப்தின் வரலாறு
# இரண்டாம் இன்டெப்


**இரண்டாம் இன்டெப்** (**Wahankh Intef II** (also **Inyotef II** and **Antef II**) எகிப்தின் மத்தியகால இராச்சியத்தை ஆண்ட 11-ஆம் வம்சத்தின் மூன்றாம் மன்னர் ஆவார். இவர் பண்டைய எகிப்தை கிமு 2112 முதல் கிமு 2063 முடிய 50 ஆண்டுகள் ஆட்சி செய்தார்.  

பார்வோன் முதலாம் மெண்டுகொதேப்-அரசி முதலாம் நெபெருவிற்குப் பிறந்தவர் இரண்டாம் இன்டெப். இவருக்கு முன்னர் எகிப்தை ஆண்ட முதலாம் இன்டெப் இவரது உடன்பிறந்தவர் ஆவார். இவருக்குப் பின் எகிப்தை ஆண்டது இவரது மகன் மூன்றாம் இன்டெப் ஆவார்.  

கர்னாக் கோயில் தூணில் இரண்டாம் இன்டெப்பின் பெயர் பொறிக்கப்பட்டுள்ளது. மேலும் எலிபென்டைன் தீவில் இரண்டாம் இன்டெப் எகிப்தியக் கடவுள்களுக்கு கோயில்களை நிறுவினார்.தெற்கு எகிப்தில் இரண்டாம் இன்டெப் அரச குடும்பத்தினர்களுக்கான அரண்மனைகளும், கோயில்களும் கட்டும் வழக்கம், பழைய எகிப்து இராச்சியம் வரையில் தொடர்ந்தது.  

## இதனையும் காண்க
- எகிப்தின் பதினொன்றாம் வம்சம்
- பாரோக்களின் பட்டியல்
- பண்டைய எகிப்திய அரசமரபுகள்
# மூன்றாம் இன்டெப்



**மூன்றாம் இன்டெப்** (**Intef III**) எகிப்தின் முதல் இடைநிலைக் காலத்தில் பண்டைய எகிப்தை கிமு 2069 முதல் கிமு 2061 முடிய 8 ஆண்டுகள் ஆண்ட 11-ஆம் வம்சத்தின் மூன்றாம் பார்வோன் ஆவார். மன்னர் இரண்டாம் இன்டெப்-அரசி நெபெரு-கயேத்திற்கு பிறந்த மூன்றாம் இன்டெப்பின் உடன்பிறந்தவர் இரண்டாம் இன்டெப் ஆவார். இவரது மகன் இரண்டாம் மெண்டுகொதேப் ஆவார்.  

மூன்றாம் இன்டெப் தெற்கு எகிப்தையும், பத்தாம் வம்சத்தவர்கள் ஆண்ட வடக்கு எகிப்தியப் பகுதிகளை வென்று ஆண்டவர். மன்னர் மூன்றாம் இன்டெப் தெற்கு எகிப்தின் எலிபென்டைன் தீவு பகுதியில் சில கட்டுமானங்களை மேற்கொண்டார். மூன்றாம் இன்டெப்பின் கல்லறை எல்-தாரிப் நகரத்தின் அகழாய்வின் போது கண்டுபிடிக்கப்பட்டது.  
## இதனையும் காண்க
- எகிப்திய பார்வோன்கள்
- பண்டைய எகிப்திய அரசமரபுகள்
- எகிப்தின் வரலாறு
# வார்ப்புரு:Infobox card game

}|alt=}}}  
| caption = }}  
| label1 = தோற்றம்  
| data1 = }  
| label2 = மாற்று பெயர்கள்  
| data2 = }  
| label3 = மாற்று பெயர்  
| data3 = }  
| label4 = Named variants  
| data4 = }}  
| label5 = Named variant  
| data5 = }  
| label6 = Designer  
| data6 = }  
| label7 = Designers  
| data7 = }  
| label8 = Publisher  
| data8 = }  
| label9 = Publishers  
| data9 = }  
| label10 = Release date  
| data10 = }  
| label11 = வகை  
| data11 = }  
| label12 = Family  
| data12 = }}  
| label13 = ஆட்டக்காரர்கள்  
| data13 = }  
| label14 = Skills required  
| data14 = }  
| label15 = Skill required  
| data15 = }  
| label16 = வயது வரம்பு  
| data16 = }  
| label17 = சீட்டுகள்  
| data17 = }  
| label18 = Deck  
| data18 = }  
| label19 = விளையாடும் முறை  
| data19 = }  
| label20 = Card rank (highest first)  
| data20 = }  
| label21 = விளையாடும் நேரம்  
| data21 = }  
| label22 = சீரற்ற வாய்ப்பு  
| data22 = }  
| header23 =  
| data24 = }  
| label25 = Website  
| data25 = }}  
| below = }  
}}<noinclude>  

</noinclude>
# விலங்கு மிதவை நுண்ணுயிரிகள்

s, doliolids, several species of copepods, and gastropod and decapod larva]]  
இவை )பிறசார்பு மிதவை நுண்ணுயிரிகள் ஆகும். இவைகள் கடலில் அல்லது பெருங்கடலில் அல்லது நன்னீர் நிலைகளில் அலைந்து திரியும் உயிரினம் ஆகும். "zooplankton" என்ற வார்த்தை கிரேக்க மொழியில் உள்ள விலங்குகள் என்னும் அர்த்தம் கொள்ளும் ஸூ என்ற வார்த்தையில் இருந்தும் அலைந்து திரிவது என்று அர்த்தம் கொள்ளும் வாண்டரர் என்ற வார்த்தையில் இருந்தும் தோன்றியது ஆகும். பொதுவாக இவைகள் தனியாக காணப்படும் போது நுண்ணுயிரிகள் ஆக இருக்கும் ஆனால் நுங்கு மீன் (ஜெல்லி மீன்) போன்ற உயிரினங்கள் பெரியவை ஆகவும் வெறும் கண்ணால் பார்க்க கூடியதாகவும் இருக்கும்.  
## சூழ்நிலையியல்

விலங்கு மிதவை நுண்ணுயிரியானது முதல் உயிரியான சிறிய அளவிலான புரோட்டாஸோவானிலிருந்து பெரிய உருவில் உள்ள விலங்குகள் வரைக்கும் உள்ள அளாவியாக பெரும் பகுப்பு கொண்டது. இவற்றுள் தன் வாழ்நாள் முழுவதும் மிதவை உயிரிகளாகவே வாழும் முழுமிதவைவாழிகள் மற்றும் தன் வாழ்நாளில் பகுதியை மிதவாழியாகவும் பகுதியை கடலுக்கடியிலும் நன்கு நீந்தி கழிக்கும் பகுமிதவை வாழிகள் ஆகியவை அடங்கும். விலங்கு மிதவை உயிரிகள் பொதுவாக கடலின் அலை அடிக்கும் திசையிலே அடித்து செல்லும் தன்மை உடையதாக இருந்தாலும் இவைகள் தாங்களாகவே அங்கும் இங்கும் செல்லும் வகையில் இடம்பெயர் உறுப்புகளும் உடையதாகக் காணப்படும். இவ் இடம் பெயர் உறுப்புகள் இவைகளை இரையாக்கும் உயிரிகளிடம் இருந்து தப்பிக்கவும் இவைகள் பிடித்து இரையாக உண்ணும் உயிரிகளின் அளவை அதிகரிக்கவும் உதவுகிறது.  
சூழ்நிலையியலில் முக்கிய புரோட்டாஸோவான்கள் விலங்கு மிதவைஉயிரிகளின் குழுமங்கள் ஃபோராமினிஃபெரான், ரேடியோலேரியன்ஸ் மற்றும் டைனோஃப்ளக்லேட்ஸ் போன்றவை முக்கியமானதாகும்.
# நான்காம் அமெனம்ஹத்



**நான்காம் அமெனம்ஹத்** (**Amenemhat IV**) பண்டைய எகிப்தின் மத்தியகால இராச்சியத்தை கிமு 1990 முதல் 1800 முடிய ஆண்ட 12-ஆம் வம்சத்தின் இறுதி பார்வோன் ஆவார். மேலும் இவர் மன்னர் மூன்றாம் அமெனம்ஹத்துடன் இணைந்து இணை ஆட்சியராக 2 ஆண்டுகள் இருந்தார்.  
வாலிப வயதில் இறந்த மூன்றாம் அமெனஹத்தின் பட்டத்தரசி சோபெக்நெபரு எகிப்தை கிமு 1806 முதல் கிமு 1802 முடிய நான்கு ஆண்டுகள் ஆண்டார். நான்காம் அமெனம்ஹத்தி கல்லறை தெற்கின் மஸ்குவானா பிரமிடில் உள்ளது. இந்த வம்சத்தின் வீழ்ச்சிக்குப் பின் 13-ஆம் வம்சத்தினர் எகிப்தை ஆண்டனர்.  

## இதனையும் காண்க
- எகிப்திய பார்வோன்கள்
- எகிப்தின் பனிரெண்டாம் வம்சம்
- பண்டைய எகிப்திய அரசமரபுகள்
- எகிப்தின் வரலாறு
# வசந்தம் பண்பலை வானொலி



**வசந்தம் எஃப்.எம்** (*Vasantham FM*) இலங்கையில் பண்பலையில் இயங்கும் தமிழ் வானொலி நிலையம் ஆகும். "தமிழின் சுவாசம்" எனும் மகுட வாசகத்தோடு 2008 ஏப்பிரல் மாதம் 21 ஆம் நாளில் இருந்து இலங்கை அரசின் கீழ் இயங்கும் சுயாதீன ஊடக வலையமைப்பின் (ITN) ஊடாக ஒலிபரப்பாகி வருகிறது.  

## வரலாறு
வசந்தம் வானொலி ஆரம்பத்தில் இலங்கையின் கிழக்கு மாகாணத்திற்கு மட்டுமேயான பிராந்திய வானொலியாக 97.6 பண்பலைவரிசையில் தனது சேவையை ஆரம்பித்தது. பின்னர் 97.3 எனும் பண்பலைவரிசை மூலம் யாழ்ப்பாணக் குடாநாட்டிலும் ஒலிபரப்பாகி, இலங்கை முழுவதற்குமான சேவையை நடத்தியது. பின்னர் 2011 இல் 102.6, 102.8 ஆகிய பண்பலை வரிசைகளில் இலங்கை எங்கும் ஒலிக்க ஆரம்பித்தது. இதனை விட இணையத்தின் ஊடாகவும் ஒலிபரப்பாகி வருகிறது.  

## வானொலி இசை நாடகம்
வசந்தம் வானொலி 2016 இல் புதிய இசை நாடக தொடரினை ஆரம்பித்தது. முதலில் 2016 இல் 'இராவண காவியம்' எனும் நாடகத்தை ஒலிபரப்பினார்கள். இந்த நாடகத்தில் கதாபாத்திரங்கள் பேசுவதை விட இசை அதிக முக்கியத்துவம் பெற்றிருந்தது. வசந்தம் வானொலியில் ஒலிபரப்பாகிய அனைத்து வானொலி இசை நாடகங்களையும் பரமசிவம் டார்வின் தயாரித்து நெறியாள்கை செய்திருந்தார்.  

**வசந்தம் வானொலியில் ஒலிபரப்பப்பட்ட இசை நாடகங்கள்**

| ஆண்டு | நாடகத்தின் பெயர் | குறிப்பு |  |
| --- | --- | --- | --- |
| 2016 | இராவண காவியம் | இராவணனுக்கு பிறந்த மகள் சீதை எனும் கருப்பொருளில் உருவாக்கப்பட்ட நாடகம் |  |
| 2018 | உடைந்த நிலா | வரலாறுகளில் தோல்வி அடைந்த காதல் காவியங்கள் - பாடலாசிரியர் பா. விஜய் எழுதிய நூலின் தழுவல் |  |
| 2019 | துரியோதன சரித்திரம் | துரியோதனனின் கதை |  |
| 2020 | நள தமயந்தி | எழுத்தாளர் ஜெயமோகனின் வெண்முரசு புதினத்தின் தழுவல் | } |
# முப்புளோரோமீத்தேன்சல்போனைல்



**முப்புளோரோமீத்தேன்சல்போனைல்** (Trifluoromethanesulfonyl) என்பது F3CSO2– என்ற மூலக்கூறு வாய்ப்பாட்டால் விவரிக்கப்படும் ஒரு வேதி வினைக்குழு தொகுதியாகும். டிரைபுளோரோமெத்தேன்சல்போனைல் குழு என்றும் திரிப்லைல் குழு என்றும் அழைத்து –Tf என்ற சுருக்கக் குறியீட்டால் அடையாளப்படுத்துவார்கள்.  

இவ்வேதி வினைக்குழுவுடன் தொடர்புடைய முப்புளோரோமீத்தேன்சல்போனேட்டு என்பது F3CSO2O– என்ற மூலக்கூற்று வாய்ப்பாட்டால் விவரிக்கப்படுகிறது. திரிப்லேட்டு என்றும் டிரைபுளோரோமெத்தேன்சல்போனேட்டு என்றும் அழைக்கப்பட்டு –OTf. இதை என்ற சுருக்கக் குறியீட்டால் அடையாளப்படுத்துவார்கள்.  

பிசு(முப்புளோரோமீத்தேன்சல்போனைல்)அனிலின், திரிப்லிக் நீரிலி போன்றவை இதனுடன் தொடர்புடைய பிற சேர்மங்களாகும்.
# வார்ப்புரு:Infobox online service

}  
| caption2 = }  
| label1 = உருவாக்குனர்  
| data1 = }}  
| label2 = வகை  
| data2 = }  
| label3 = வெளியீட்டு நாள்  
| data3 = }}}  
| label4 = மென்பொருள் வெளியீடு|]]  
| data4 =  
|}}  
| / }}  
}}  
}}  
}}  
| label5 = மென்பொருள் வெளியீடு|முன்னோட்டப் பதிப்பு  
| data5 =  
|}}  
| / }}  
}}  
}}  
}}  
| label6 = புதுப்பிப்பு  
| data6 = }}}}  
| label7 = தளங்கள்  
| data7 = }  
| label8 = மென்பொருள்  
| data8 = }}}  
| label9 = தற்போதைய நிலை  
| data9 = }  
| label10 = உறுப்பினர்கள்  
| data10 = }  
| label11 = வலைத்தளம்  
| data11 = }}  
}}<noinclude></noinclude>
# ஆர். பி. லட்சுமிதேவி


**ஆர். பி. லட்சுமிதேவி** (*R. B. Lakshmi Devi*, பெப்ரவரி 2, 1917 குடும்பத்தில் பிறந்து வளர்ந்த இவர். மௌனப் படக் காலத்தில் இயக்குநர் சி. வி. ராமனால் திரையுலகிற்கு அறிமுகமானார். அவரது சகோதரர் ஏ. நாராயணன் தயாரித்த ஸ்ரீநிவாச கல்யாணம் (1934) பேசும் படத்தில் முதன் முதலில் நடித்தார். பின்னர் "ஸ்டன்ட்" நடிகையாக பம்பாயில் தயாரிக்கப்பட்ட பல தமிழ்ப் படங்களில் தோன்றியிருக்கிறார். 1950களின் தொடக்க காலத்திலேயே சென்னை லாயிட்ஸ் சாலை 70-ஆம் இலக்க வீட்டில் குடியேறினார். தமிழ்த் திரையுலகின் பிரபலங்கள் பலரும் குடியிருந்த லாயிட்ஸ் சாலையில் முதலில் குடியேறியவர் இவரே. ஆனால் இவர் பின்னர் லாயிட்ஸ் சாலையின் அருகே இருந்த கோபாலபுரம் கணபதி குடியேற்றத்திற்கு மாறிவிட்டார். லட்சுமிதேவி மெரினாவில் குதிரை சவாரி செய்யும் பழக்கம் உடையவர்.  

## நடித்த சில திரைப்படங்கள்
- *ஸ்ரீநிவாச கல்யாணம்* (1934)
- *தர்மபத்தினி* (1936)
- *டேஞ்சர் சிக்னல்* (1937)
- *பக்கா ரௌடி* (1937)
- *ஆனந்த ஆஸ்ரமம்* (1939)
- *துபான் குயின்* (1940)
- *பிரேமபந்தன்* (1941)
- *அனந்த சயனம்* (1942)
- மலைமங்கை'' (1947)
- *வீர வனிதா* (1947)

## பின்னணிப் பாடகி
1940 ஆம் ஆண்டில் வெளியான *ஜயக்கொடி* படத்தில் கே. டி. ருக்மணிக்கு பின்னணி பாடியுள்ளார்.
# சுரு ஆறு



**சுரு ஆறு** (**Suru River**) , சிந்து ஆற்றின் துணை ஆறுகளில் ஒன்றான சுரு ஆறு, இந்தியாவின் கார்கில் மாவட்டத்தின் பென்சிலா கொடுமுடிகளில் தோன்றி, மேற்கிலிருந்து கிழக்காகப் பாய்கிறது சுரு ஆறு கிழக்கு மேற்காக பாய்ந்து, பாகிஸ்தான் ஆக்கிரமிப்பில் உள்ள ஜில்ஜித்-பல்டிஸ்தான் பகுதியின் ஸ்கர்டு மாவட்டத்தில் பாயும் சிந்து ஆற்றுடன் கலக்கிற்து. சுரு ஆற்றின் மொத்த நீளம் 185 கிலோ மீட்டர் ஆகும். இந்த ஆறு சுரு பள்ளத்தாக்கை வளப்படுத்துகிறது.
# காந்தீரவ நரசிம்மராச உடையார்


இளவரசன் சிறீ சர் **காந்தீரவா நரசிம்மராச உடையார்** (*Kanteerava Narasimharaja Wadiyar*) (1888 சூன் 5 - 1940 மார்ச் 11), 1895 முதல் 1940இல் தான் இறக்கும் வரை மைசூர் சுதேச அரசின் வாரிசாக இருந்தார்.  

## சுயசரிதை
நரசிம்மராச உடையார் மைசூர் அரண்மனையின், 23 வது மகாராசாவான பத்தாம் சாமராச உடையார், மற்றும் அவரது மனைவி கெம்பா நஞ்சம்மணி வாணி விலாச சன்னிதானத்திற்கு இரண்டாவது மகனாகப் பிறந்தார். 1894 ஆம் ஆண்டில், இவருக்கு ஆறு வயதாக இருந்தபோது, இவரது தந்தை இறந்தார். இவரது அண்ணன் நான்காம் கிருட்டிணராச உடையார் சிறுவனாக இருந்த போது இவரது தாய் 1894 மற்றும் 1902க்கும் இடையில் மைசூர் இராணியாக ஆட்சியாளாராகப் பணியாற்றினார். இவரது ஒரே மகன் ஜெயச்சாமராஜா உடையார் 25 ஆவது மற்றும் மைசூரின் கடைசி மகாராஜாவாக இருந்தார். (1940-1950).  

ஒரு அறிவார்ந்த மாணவரான, நரசிம்மராச உடையார் தனது ஆரம்பக் கல்வியை அரண்மனையிலேயே தனியேப் பயின்றார் (மைசூரில் உள்ள "கோடைகால அரண்மனை" என்ற லோகரஞ்சன் மகாலில் இருந்து செயல்பட்டது). இவரது கல்வி மற்றும் பயிற்சி சர் இசுடூவர்ட் பிரேசர், திரு. பி. ராகவேந்திர ராவ் மற்றும் பிறரிடம் ஒப்படைக்கப்பட்டது. பின்னர் இவர் அஜ்மீர் மாயோ கல்லூரிக்கு அனுப்பப்பட்டார். மாயோ கல்லூரியில் தங்கியிருந்தபோது நோய்வாய்ப்பட்டதினால், இவர் மைசூர் திரும்பி தளபதி ஹீலின் கீழ் தனது படிப்பையும் பயிற்சியையும் தொடர்ந்தார். 1918 சனவரி 1, அன்று இந்தியாவின் ஆளுநரால் இவருக்கு "மாண்புமிகு" என்ற கௌவரவம் வழங்கப்பட்டது.  

நரசிம்மராச உடையார் பயணித்தின் மீது ஆர்வமுள்ளவராகவும் மற்றும் மிகவும் திறமையான பொதுப் பேச்சாளராகவும் இருந்தார். மேலும், இவர் ஒரு சிறந்த குதிரை வீரராகவும் இருந்தார். இவர் மைசூர் அணிக்கு பரிசுகளை வழங்குவதற்காக தனது சகோதரருடன் போலோ விளையாடியுள்ளார். இவர் புத்தகங்களின் சிறந்த காதலராகவும், இசையின் ஆர்வமுள்ள புரவலராகவும் இருந்தார்.  

## குடும்பம்
1710 ஆம் ஆண்டு சூன் 17 ஆம் தேதி நரசிம்மராச உடையார் மைசூர் அரசவையின் பிரபுவான தளவாய் தேவராஜா அர்சின் மகள் கெம்பு செலுவாஜ அம்மணி என்பவரை மணந்தார். இத்தம்பதியருக்கு மூன்று மகள்கள் இருந்தனர் .  

## இறப்பு
நரசிம்மராச உடையார் 1940 மார்ச் 11 ஆம் தேதி மும்பையில் இறந்தார். இவரது உடல் அதே நாளில் மாகிமில் உள்ள இந்துக் கல்லறையில் தகனம் செய்யப்பட்டது.